กฎ กกฎ ก.ตร.ว่าด้วยการบรรจุและแต่งตั้งข้าราชการตำรวจผู้ได้รับอนุมัติจากคณะรัฐมนตรีให้ออกจากราชการ ไปปฏิบัติงานใดๆ กลับเข้ารับราชการเป็นข้าราชการตำรวจพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๖๓ (๓) (ก) แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร. ในการประชุมครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการ ก.ตร. เกี่ยวกับตำแหน่งในการประชุม ครั้งที่ ๒/๒๕๔๗ เมื่อวันที่ ๑๒ พฤษภาคม พ.ศ. ๒๕๔๗ ก.ตร. จึงออกกฎ ก.ตร.ไว้ ดังต่อไปนี้ข้อ ๑[๑] กฎ ก.ตร. นี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒เมื่อคณะรัฐมนตรีได้อนุมัติให้ข้าราชการตำรวจผู้ใดออกจากราชการไปปฏิบัติงานใดๆ ตามมาตรา ๖๓ (๒) (ก) ให้จัดตำแหน่งและอัตราเงินเดือนไว้สำหรับบรรจุและแต่งตั้งผู้นั้นกลับเข้ารับราชการภายในกำหนดเวลาที่คณะรัฐมนตรีอนุมัติข้อ ๓ผู้ประสงค์จะขอกลับเข้ารับราชการตามมาตรา ๖๓ (๒) (ก) ให้ยื่นคำขอตามแบบที่สำนักงานตำรวจแห่งชาติกำหนดภายในสามสิบวัน ก่อนวันสิ้นกำหนดเวลาที่คณะรัฐมนตรีอนุมัติให้ไปปฏิบัติงานใด ๆ พร้อมกับหนังสือรับรองประวัติการทำงานของตนโดยมีหัวหน้างานที่ไปปฏิบัติตามมติคณะรัฐมนตรีเป็นผู้รับรองข้อ ๔ให้ผู้มีอำนาจตามมาตรา ๔๙ ตรวจสอบเอกสารตามข้อ ๓ เมื่อเห็นว่าข้อเท็จจริงตามเอกสารดังกล่าวถูกต้องและผู้นั้นได้ออกจากงานที่ไปปฏิบัติตามมติคณะรัฐมนตรี โดยไม่มีความเสียหายประกอบกับผู้มีคุณสมบัติและไม่มีลักษณะต้องห้ามตามมาตรา๔๘ และมีคุณสมบัติเฉพาะสำหรับตำแหน่งตามที่ ก.ตร. กำหนดไว้ตามมาตรา ๔๕ หรือได้รับอนุมัติจากก.ตร. ตามมาตรา ๕๙ วรรคแรก ให้ผู้มีอำนาจดังกล่าวสั่งบรรจุและแต่งตั้งผู้นั้นกลับเข้ารับราชการในตำแหน่งที่ไม่สูงกว่าเดิมโดยให้ได้รับอัตราเงินเดือนตามเกณฑ์ดังนี้(๑)ในกรณีผู้ออกไปปฏิบัติงานตามมติคณะรัฐมนตรี และได้รับการบรรจุและแต่งตั้งกลับเข้ารับราชการผู้ใดมีเวลาที่ออกไปปฏิบัติงานใด ๆ ตามมติของคณะรัฐมนตรี ตั้งแต่ ๖ เดือนขึ้นไป แต่ไม่ถึง๑ ปี ให้สั่งบรรจุและแต่งตั้งผู้นั้นกลับเข้ารับราชการเป็นข้าราชการตำรวจ โดยให้ได้รับอัตราเงินเดือนในระดับเดิมและในขั้นที่สูงกว่าเดิมได้ไม่เกินครึ่งขั้นหากมีเศษของ๖ เดือนที่ออกไปปฏิบัติงานใด ๆ ตามมติคณะรัฐมนตรี เมื่อนำเศษที่เหลือไปรวมกับระยะเวลาในการปฏิบัติงานของครึ่งปีที่แล้วมาของผู้นั้นก่อนออกจากราชการไปปฏิบัติงานตามมติคณะรัฐมนตรีแล้วได้ครบ ๖ เดือน ก็ให้สั่งบรรจุและแต่งตั้งผู้นั้นกลับเข้ารับราชการโดยให้ได้รับอัตราเงินเดือนในระดับเดิม และในขั้นที่สูงกว่าเดิมได้อีกไม่เกินครึ่งขั้น(๒)ในกรณีผู้ออกไปปฏิบัติงานตามมติคณะรัฐมนตรีและได้รับการบรรจุและแต่งตั้งกลับเข้ารับราชการผู้ใดมีเวลาที่ออกไปปฏิบัติงานใดๆ ตามมติของคณะรัฐมนตรีครบ ๑ ปี ให้สั่งบรรจุและแต่งตั้งผู้นั้นกลับเข้ารับราชการเป็นข้าราชการตำรวจโดยให้ได้รับอัตราเงินเดือนในระดับเดิม และในขั้นที่สูงกว่าเดิมได้ไม่เกินปีละหนึ่งขั้น(๓)ในกรณีผู้ออกไปปฏิบัติงานตามมติคณะรัฐมนตรี และได้รับการบรรจุและแต่งตั้งกลับเข้ารับราชการผู้ใดมีเวลาที่ออกไปปฏิบัติงานใด ๆ ตามมติของคณะรัฐมนตรี ตั้งแต่ ๑ ปี ขึ้นไป เศษของปีที่ออกไปปฏิบัติงานที่เหลือจากการพิจารณาตามเกณฑ์ใน(๒) แล้ว หากมีระยะเวลาเหลือครบ ๖ เดือน ให้สั่งบรรจุและแต่งตั้งผู้นั้นกลับเข้ารับราชการเป็นข้าราชการตำรวจโดยให้ได้รับอัตราเงินเดือนในระดับเดิม และในขั้นที่สูงกว่าเดิม เพิ่มจาก (๒) ได้อีกไม่เกินครึ่งขั้นสำหรับระยะเวลาที่คำนวณได้ครบ๖ เดือน และหากยังมีเศษเหลือจากการคำนวณครั้งสุดท้ายอีกแต่ไม่ครบ ๖ เดือนให้พิจารณาคำนวณตามเกณฑ์ใน(๑) วรรคสองทั้งนี้การให้ได้รับอัตราเงินเดือนสูงกว่าเดิมตาม (๑) (๒) และ (๓) นั้น จะต้องไม่ได้รับประโยชน์มากกว่าผู้ที่มิได้ออกจากราชการไปปฏิบัติงานตามมติคณะรัฐมนตรีและต้องไม่เกินขั้นสูงของอัตราเงินเดือนสำหรับชั้นยศเดิมข้อ ๕ในกรณีที่ผู้มีอำนาจตามมาตรา ๔๙ พิจารณาเห็นว่า มีเหตุผลและความจำเป็นสมควรบรรจุผู้ออกไปปฏิบบัติงานตามมติคณะรัฐมนตรีกลับเข้ารับราชการในตำแหน่งหรือรับอัตราเงินเดือนในขั้นที่สูงกว่าที่กำหนดในกฎ ก.ตร. นี้ ก็ให้เสนอ ก.ตร. พิจารณาเป็นรายๆ ไปข้อ ๖การบรรจุและแต่งตั้งผู้สมัครกลับเข้ารับราชการ ซึ่งออกจากราชการไปก่อนวันที่พระราชบัญญัติตำรวจแห่งชาติพ.ศ. ๒๕๔๗ ใช้บังคับ หากปรากฏว่าก่อนกลับเข้ารับราชการได้มีกฎหมายหรือมติคณะรัฐมนตรีแก้ไขเปลี่ยนแปลงหรือปรับอัตราเงินเดือน เงินเพิ่มพิเศษรายเดือน เงินเพิ่มอื่น หรือเงินช่วยเหลือของข้าราชการตำรวจให้ได้รับเป็นประการใดให้ปรับอัตราเงินเดือน เงินเพิ่มพิเศษรายเดือน เงินเพิ่มอื่น หรือเงินช่วยเหลือที่ผู้นั้นได้รับอยู่ก่อนออกจากราชการให้เข้าระดับขั้น และอัตราเงินเดือน เงินเพิ่มพิเศษรายเดือน เงินเพิ่มอื่น หรือเงินช่วยเหลือตามกฎหมายหรือมติคณะรัฐมนตรีดังกล่าวเสียก่อนแล้วจึงปรับอัตราเงินเดือนเงินเพิ่มพิเศษรายเดือน เงินเพิ่มอื่น หรือเงินช่วยเหลือของผู้นั้นให้เข้าระดับขั้นและอัตราเงินเดือนปกติ เงินเพิ่มพิเศษรายเดือน เงินเพิ่มอื่น หรือเงินช่วยเหลือ ตามพระราชบัญญัติตำรวจแห่งชาติพ.ศ. ๒๕๔๗ข้อ ๗การใดที่ได้ดำเนินการก่อนที่กฎ ก.ตร. นี้ใช้บังคับ ให้ถือเป็นการดำเนินการตามกฎก.ตร. นี้ให้ไว้ ณ วันที่ ๔ สิงหาคมพ.ศ. ๒๕๔๗พลเอก ชวลิต ยงใจยุทธรองนายกรัฐมนตรี ปฏิบัติราชการแทนนายกรัฐมนตรีประธานกรรมข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๘ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๑/ตอนที่ ๖๒ ก/หน้า ๘/๒๘ กันยายน ๒๕๔๗